**Emnegruppe i datavitenskap / data science for samfunnsvitenskap (40-gruppe)**

Forslag fra Torbjørn Skardhamar (ISS) og Bjørn Høyland (ISV)

Det foreslås å opprette en tverrfaglig emnegruppe i datavitenskap. Emnegruppen består av følgende emner ved ISS og STV som anbefales å ta i omtrent denne rekkefølgen:

STV2020 Social science data analysis and programming VÅR

SGO1910 Geografiske informasjonssystemer (GIS) HØST

SOS2900 Anvendt maskinlæring VÅR

STVXXXX Kvantitativ tekstanalyse HØST

STV planlegger opprettelse av ett nytt emner, angitt ved XXXX her. Til sammen blir det fire emner det kan velges fra, ett fra hvert institutt hvert semester. ISS og ISV forplikter seg til å tilby minst ett relevant data-vitenskaps-emne hvert semester.

Hovedmålsetting bør være at vi på kort sikt får et knippe studenter som har en fordypning i «datavitenskap for samfunnsvitenskap» på vitnemålet. Etter vår vurdering vil dette bli en fordypning med stor arbeidslivsrelevans.

Studentene vil da få en ordinær BA-grad i sosiologi, statsvitenskap eller samfunnsgeografi med en metodisk fordypning i datavitenskap.

**Faglige krav til studenter**:

Det settes ikke hardt krav om metodekunnskaper, men emnene forventer at studentene har tilsvarende kunnskaper som om de har tatt SOSGEO1120 eller STV1020. Disse kursene sikrer grunnleggende statistikkforståelse og ferdigheter med bruk av statistikksoftware.

**Prøveperiode**

I en første faste kan det settes en prøveperiode der en slik 40-gruppe tilbys. Det tydeliggjør for hvilken periode forpliktelsene ovenfor studentene gjelder. Dette vil antakeligvis gjøre det lettere å legge det ned hvis det ikke er vellykket. En rimelig periode kan være for studieårene **2022-2026**, altså de seks kommende årene. Opptak kan da foreløpig avgrenses til t.o.m. **2024** og at det ikke tas opp nye studenter etter dette før det er gjort en ny vurdering av STV og ISS.

**Forutsetninger**

Administrasjon av 40-gruppa skal holdes på et minimalt nivå. Et samarbeid mellom bare to institutter gjør dette lettere.

ISS og STV forplikter seg til å tilby disse emnene i denne perioden og skalere opptaket til hvert emne tilsvarende.

Målsettingen bør være at 40-gruppen ikke skaper høyere administrasjonskostnader i noe ledd så langt mulig. Hvert institutt sørger for sine emner, men det forutsettes samarbeid mellom administrasjon ved ISS og STV om kollisjonssikring av undervisning og eksamen osv. En arbeidsdeling avtales nærmere.

**Faglig koordinering**

Undervisningsledere ved ISS og STV har koordineringsansvar i fellesskap. Høyland og Skardhamar kan holde i dette også etter at de ikke lengre er undervisningsledere.

Faglig legges det til rette for bruk av R, herunder å videreutvikle bruk av RStudio Workbench og online tutorials/oppgaver med shiny-server og learnr-pakken. Dette gir mulighet for et mer konsistent og strømlinjeformet opplegg for det tekniske på tvers av emner.

Det er åpning for å legge til nye emner underveis etter konkret vurdering.

**Forpliktelser til studentene**

Forpliktelsene til studentene bør være at de kan ta emnegruppen, ikke nødvendigvis hvert enkelt angitte emne. De nevnte emnene tilbys i de angitte semester i hele prøveperioden.

**Opptak**

Vi har forstått det slik at emnegrupper tilbys programvis. I første omgang tilbyr vi da til kun følgende programmer:

Sosiologi (BA)

Statsvitenskap (BA)

Samfunnsgeografi (BA)

(Evt. andre programmer ved ISS og STV: OADM, Peace and conflict, UTV??)

Hvis det på et senere tidspunkt blir ønskelig med høyere studenttall kan det vurderes å tilbys til også andre programmer:

* Økonomi (BA)
* Psykologi (BA)
* Antropologi (BA)
* Tverrfaglige kjønnsstudier (BA)
* Kriminologi (BA)
* Lektorprogrammet (SVLEP)

I første omgang avgrenses det til kun STV og ISS. Dette gjør koordinering og skalering lettere.